
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1466 


9 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της συστατικής πράξης του Νομικού Προ¬ 
σώπου με την επωνυμία «Μιχαλέλειο Δημοτικό Γυ- 
μναστήριο Πλωμαρίου» του Δήμου Πλωμαρίου Νο¬ 


μού Λέσβου. 1 

Έγκριση της 8/2003 απόφασης του Διοικητικού Συμβου¬ 
λίου του Νομικού προσώπου με την επωνυμία ΔΗΜΟ¬ 
ΤΙΚΟΣ ΠΑΙΔΙΚΟΣ ΣΤΑΘΜΟΣ ΚΑΤΟΥΝΑΣ Δήμου Με- 
δεώνος περί ψήφισης Οργανισμού Εσωτερικής Υπη¬ 
ρεσίας. 2 

Σύσταση Περιφερειακής Γνωμοδοτικής Επιτροπής της 
Περιφέρειας Ηπείρου και καθορισμός της διαδικα¬ 
σίας λειτουργίας της. 3 

Τροποποίηση της 13640/17.6.1993 απόφασης του Νο¬ 
μάρχη Φθιώτιδας. 4 


ΑΠΟΦΑΣΕΙ Σ 

Αριθ. 9000 (1) 

Συμπλήρωση της συστατικής πράξης του Νομικού Προσώ¬ 
που με την επωνυμία «Μιχαλέλειο Δημοτικό Γ υμναστήριο 
Πλωμαρίου» του Δήμου Πλωμαρίου Νομού Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 203τουΔ.Κ.Κ. (Π.Δ. 410/95) 

2) Τις διατάξειςτου Ν. 2503/97 (ΦΕΚ 107 Α') Διοίκηση Ορ¬ 
γάνωση Στελέχωση της Περιφέρειας Ρύθμιση θεμάτων για 
την Τοπική Αυτ/ση και άλλες διατάξεις. 

3) Τις διατάξειςτου Ν. 2539/1997 (ΦΕΚ244Α") «Συγκρότη¬ 
ση της Πρωτοβάθμιας Τοπικής Αυτ/σης». 

4) Την 3818/25.4.2001 απόφαση της Γενικής Γραμματέως 
της Περιφ. Βορ. Αιγαίου για τη σύσταση Νομικού Προσώπου 
στο Δήμο Πλωμαρίου Νομού Λέσβου με την επωνυμία «ΜΙ- 
ΧΑΛΕΛΕΙΟ ΔΗΜΟΤΙΚΟ ΓΥΜΝΑΣΤΗΡΙΟ ΠΛΩΜΑΡΙΟΥ» που 
δημοσιεύθηκε στο 715/τεύχος Β78.6.2001 ΦΕΚ 

5) Την ανάγκη τροποποίησης της αρχικής συστατικής 
πράξηςτου Νομικού αυτού Προσώπου για την παραχώρηση 
της χρήσης όλων των αθλητικών εγκ/σεων του Δήμου Πλω¬ 
μαρίου ήτοι: 


α) Αθλητικό κέντρο Δ.Δ. Αμπελικού 

β) Γήπεδο 5 χ 5 Πλωμαρίου 

γ) Εγκ/σεις γηπέδου ποδοσφαίρου Δ.Δ. Ακρασίου και 

δ) Κλειστό γυμναστήριο αθλοπαιδιών Πλωμαρίου στη Δι¬ 
οίκηση του Μιχαλέλειου Δημοτικού Γυμναστηρίου Πλωμαρί¬ 
ου. 

6) Την 190/2003 απόφαση του Δημοτικού Συμβουλίου 
Πλωμαρίου σχετικά με την παραχώρηση χρήσης των ανωτέ¬ 
ρω αθλητικών εγκ/σεων στη Διοίκηση του Μιχαλέλειου Δη¬ 
μοτικού Γυμναστηρίου Πλωμαρίου, αποφασίζουμε: 

Συμπληρώνουμε την 3818/25.4.2001 απόφαση της Γενι¬ 
κής Γραμματέωςτης Περιφ. Βορ. Αιγαίου που αφορά τη σύ¬ 
σταση του Νομικού Προσώπου με την επωνυμία «Μιχαλέ- 
λειο Δημοτικό Γ υμναστήριο Πλωμαρίου» που δημοσιεύθηκε 
στο 715/τεύχος Β'/8.6.2001 ΦΕΚ ως εξής: 

1) Παραχωρείται η χρήση όλων των αθλητικών εγκατα¬ 
στάσεων του Δήμου Πλωμαρίου ήτοι: α) Αθλητικό Κέντρο 
Δ.Δ. Αμπελικού, β) Γήπεδο 5 χ5 Πλωμαρίου, γ) Εγκ/σεις γη¬ 
πέδου ποδοσφαίρου Δ.Δ. Ακρασίου, δ) Κλειστό γυμναστή¬ 
ριο αθλοπαιδών Πλωμαρίου στη Διοίκηση του Μιχαλέλειου 
Γ υμναστηρίου Πλωμαρίου του Δήμου Πλωμαρίου. 

2) Κατά τα λοιπά ισχύει η 3818/25.4.2001 απόφασή μας. 

3) Με την παρούσα απόφαση δεν προκαλείται δαπάνη σε 
βάροςτου προϋπολογισμού του Νομικού Προσώπου του Μι- 
χαλέλειου Δημοτικού Γ υμναστηρίου Πλωμαρίου. 

Η απόφαση αυτή να δημοσιευθεί την Εφημερίδα της Κυ- 
βερνήσεως. 

Μυτιλήνη, 16 Σεπτεμβρίου 2003 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΠΑΝ. ΣΕΡΑΪΔΗΣ 

-♦- 

Αριθ. 17694 (2) 

Έγκριση της 8/2003 απόφασης του Διοικητικού Συμβουλίου 
του Νομικού προσώπου με την επωνυμία ΔΗΜΟΤΙΚΟΣ 
ΠΑΙΔΙΚΟΣ ΣΤΑΘΜΟΣ ΚΑΤΟΥΝΑΣ Δήμου Μεδεώνοςπερί 
ψήφισης Οργανισμού Εσωτερικής Υπηρεσίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξειςτου Ν. 1586/86. 

2. Τις διατάξειςτου άρθρου 12τουΝ. 1188/1981 όπως συ¬ 
μπληρώθηκαν με το άρθρο 26 του Ν. 1832/1989 και αντικα- 
ταστάθηκαν με το άρθρο 6παρ. 5του Ν. 2307/1995. 

3. Τις διατάξεις των άρθρων 26,198 και 203 του Δ. Κ. Κ (Π .Δ. 
410/95). 

4. Τις διατάξεις των άρθρων 9 παρ. 6,7 και 8 του Ν. 
2503/97, 9 παρ. 16του Ν. 2623/98 και 11 παρ. 1 και 9 του Ν. 
2839/2000. 

5. Τις διατάξεις του άρθρου 12 του Ν. 2880/2001. 

6. Την6314/4.4.2001 (ΦΕΚ473/τ.Β'/2001) απόφασή μας με 
την οποία συστήθηκε στο Δήμο Μεδεώνος ίδιο Νομικό Πρό¬ 
σωπο Δημοσίου Δικαίου, με την επωνυμία «Δημοτικός Παι¬ 
δικός Σταθμός Κατούνας». 

7. Την 8/2003 απόφαση του Διοικητικού Συμβουλίου του 
Ν.Π.Δ.Δ με την επωνυμία «Δημοτικός Παιδικός Σταθμός Κα¬ 
τούνας” με την οποία ψηφίστηκε ο Ο.Ε.Υ αυτού. 

8. Την 63/2003 απόφαση του Δημοτικού Συμβουλίου Με¬ 
δεώνος, με την οποίαεγκρίνεταιοΟ.Ε.Υτου Ν.Π.Δ.Δ με την 
επωνυμία «Δημοτικός Παιδικός Σταθμός Κατούνας», όπως 
καταρτίστηκε με την 8/2003 απόφαση του Διοικητικού Συμ¬ 
βουλίου αυτού. 

9. Την σύμφωνη γνωμοδότηση του Υπηρεσιακού Συμβου¬ 
λίου Προσωπικού Ο.Τ.Α Νομού Αιτ/νίας, που διατυπώθηκε 
με την 87/2003 απόφασή του. 

10. Την 241/Γ.Γ/18.8.1998 (ΦΕΚ 939/1.9.98, τ.Β') απόφαση 
του Γενικού Γραμματέα Περιφέρειας Δυτικής Ελλάδας περί 
«Μεταβίβασης αρμοδιοτήτων και παροχή εξουσιοδότησης 
υπογραφής αποφάσεων», αποφασίζουμε: 

Εγκρίνουμε την 8/2003 απόφαση του Διοικητικού Συμβου¬ 
λίου του Ν.Π.Δ.Δ με την επωνυμία «Δημοτικός Παιδικός 
Σταθμός Κατούνας», περί ψήφισης του Ο.Ε.Υ αυτού, όπως 
παρακάτω αναλυτικά αναφέρεται: 

Άρθρο Ιο 

Σκοπός Λειτουργίας Παιδικού Σταθμού 

Ο σκοπός του Παιδικού Σταθμού είναι η αγωγή του παιδι¬ 
ού προσχολικής ηλικίας και παρέχεται σύμφωνα με τα πλέ¬ 
ον σύγχρονα εκπαιδευτικά και επιστημονικά προγράμματα. 

Ειδικότερα: 

• Βοηθάταπαιδιάνα αναπτυχθούν ολόπλευρα, σωματικά, 
νοητικά, συναισθηματικά και κοινωνικά. 

• Εξαλείφει κατά το δυνατό τις διαφορές που προκύπτουν 
από το πολιτιστικό, οικονομικό και μορφωτικό επίπεδο των 
γονέων τους. 

• Εξυπηρετεί τους γονείς και παράλληλα τους ευαισθη¬ 
τοποιεί πάνω σε θέματα σύγχρονης παιδαγωγικής και ψυχο¬ 
λογίας. 

• Βοηθά τα παιδιά της προσχολικής ηλικίας στην ομαλή 
μετάβασή τους από το οικογενειακό στο σχολικό περιβάλ¬ 
λον. 

• Παρέχει ημερήσια διατροφή και φροντίδα στα παιδιά 
που φιλοξενεί τηρώντας τους κανόνες υγιεινής και ασφα¬ 
λούς παραμονής τους. 

Άρθρο 2ο 
Όργανα Διοίκησης 

Ο Παιδικός Σταθμός διοικείται από δμελές Διοικητικό Συμ¬ 
βούλιο το οποίο διορίζεται με ισάριθμα αναπληρωματικά μέ¬ 
λη με απόφαση του Δημοτικού Συμβουλίου, σύμφωνα με τις 
διατάξεις του άρθρ. 203 του Δ.Κ. Κώδικα (Π.Δ. 410/95) και 
αποτελείται από: 

Α) Τον Πρόεδρο 

Πρόεδρος μπορεί να είναι ο Δήμαρχος ή άλλο μέλος αιρε¬ 
τό ή μη, ευαισθητοποιημένο όμως στον τομέα της προσχο¬ 
λικής αγωγής. 

Β) Μέλη του Διοικητικού Συμβουλίου είναι Δημοτικοί ή Κοι¬ 
νοτικοί Σύμβουλοι και δημότες ή κάτοικοι, που έχουν ανάλο¬ 
γη κοινωνική δράση ή ειδικές γνώσεις σε θέματα εκπαίδευ¬ 
σης και προσχολικής αγωγής. 

Γ) Στο Διοικητικό Συμβούλιο του Νομικού Προσώπου με¬ 
τέχει ένας εκπρόσωπος των γονέων, των φιλοξενουμένων 


παιδιών του Παιδικού Σταθμού ο οποίος εκλέγεται με τον 
αναπληρωτή του από την Γ ενική Συνέλευση των γονέων. 

Μετέχει επίσης ένας εκπρόσωπος των εργαζομένων του 
Νομικού αυτού Προσώπου που υποδεικνύεται μαζί με τον 
αναπληρωτή του από ειδική συνέλευση στην οποία παίρνει 
μέρος το σύνολο των εργαζομένων στο Νομικό Πρόσωπο. 

Αν το Διοικητικό Συμβούλιο έχει πάνω από πέντε (5) μέλη, 
μετέχουν τότε δύο εκπρόσωποι εργαζομένων. Η θητεία των 
μελώντου Διοικητικού Συμβουλίου ορίζεται με την απόφαση 
του Δημοτικού Συμβουλίου. 

Άρθρο 3ο 

Λειτουργία του Διοικητικού Συμβουλίου 

1. Το Δ.Σ. συνεδριάζει τακτικά μία φορά το μήνα και έκτα¬ 
κτα όταν παρίσταται ανάγκη καθώς επίσης και όταν ζητηθεί 
με έγγραφη αίτηση των 3/5των τουλάχιστον των μελώντου, 
μετά από πρόσκληση του Προέδρου. 

2. Στις συνεδριάσεις μετέχουν οι Προϊστάμενοι του Σταθ¬ 
μού ως εισηγητές, χωρίς ψήφο. 

3. Τα θέματα που είναι για συζήτηση καταχωρούνται στην 
ημερήσια διάταξη, η οποία κοινοποιείται έγκαιρα στα μέλη 
του Δ.Σ. μαζί με την πρόσκληση για συνεδρίαση, σύμφωνα 
με τις διατάξεις της παρ.5 του άρθρου 19 του Ν 1599/86, 
όπως αυτές ισχύουν κάθε φορά. 

4. Το Δ.Σ. για να έχει απαρτία πρέπει τα μέλη που βρίσκο¬ 
νται στη συνεδρίαση να είναι περισσότερα από τα μέλη που 
απουσιάζουν. Οι αποφάσεις του Δ.Σ. λαμβάνονται με ψηφο¬ 
φορία και με πλειοψηφίατων παρόντων μελών. 

Άρθρο 4ο 

Αρμοδιότητες του Διοικητικού Συμβουλίου 

Το Διοικητικό Συμβούλιο: 

1. Διοικεί και διαχειρίζεται όλες τις υποθέσεις του Παιδι¬ 
κού Σταθμού σύμφωνα με τις διατάξεις που ισχύουν κάθε 
φορά. 

2. Εγκρίνει για τη λειτουργία του Παιδικού Σταθμού τις 
απαιτούμενες δαπάνες μέσα στα όρια των πιστώσεων του 
προϋπολογισμού των οποίων δύναται να ζητήσει από το Δη¬ 
μοτικό Συμβούλιο την τροποποίηση και αναμόρφωση μέσα 
στο οικονομικό έτος. 

3. Είναι αρμόδιο για όλα τα θέματα που σχετίζονται με την 
καλή λειτουργία του Σταθμού εκτός από εκείνα για τα οποία 
προβλέπεται αρμοδιότητα υφισταμένων οργάνων στο Σταθ¬ 
μό. 

Άρθρο 5ο 

Αρμοδιότητες του Προέδρου 

Ο Πρόεδρος του Δ.Σ. ασκεί τις παρακάτω αρμοδιότητες: 

• Εκπροσωπεί το Σταθμό στις δικαστικές και εξώδικες 
υποθέσεις του και διορίζει τους δικαστικούς πληρεξουσίους 
με σύμφωνη γνώμη του Δ.Σ. 

• Προσκαλεί σύμφωνα με τις διατάξεις του άρθρου 19του 
Ν. 1599/86τα μέλητουΔ.Σ. στις συνεδριάσεις, καταρτίζει με 
τον Δ/ντή του Σταθμού την ημερήσια διάταξη των θεμάτων 
που είναι για συζήτηση και υπογράφει τις προσκλήσεις στις 
οποίες ορίζεται ο τόπος, η ημέρα και η ώρα της συνεδρία- 
σης. 

• Στην ημερήσια διάταξη περιέχονται περιληπτικά τα θέ¬ 
ματα που θα συζητηθούν. 

• Ασκεί για το προσωπικό του Σταθμού τις αρμοδιότητες 
που του παρέχουν οι Νόμοι του Σταθμού και συντάσσει τις 
υπηρεσιακές εκθέσεις του Δ/ντή ή Προϊσταμένου. 

Άρθρο 6ο 

Διάρθρωση Υπηρεσιών 

Ο Παιδικός Σταθμός Κατούνας ορίζεται σαν Διεύθυνση με 
δυναμικότητα 75 νηπίων και λειτουργεί από τις 07:00 π.μ. ως 
τις 15:00 μ.μ. εκτός Σαββάτου και Κυριακής. Διακόπτει τη 

λειτουργία του τις καθιερωμένες ημέρες αργίας και από 23 
Δεκεμβρίου μέχρι και την 7η Ιανουάριου, από τη Μεγάλη 
Δευτέρα ως την Κυριακή του Θωμά, των Τριών Ιεραρχών, 
την ημέρα της εκλογοαπολογιστικής συνέλευσης του συλ¬ 
λόγου εργαζομένων, την 18η Ιανουάριου, ημέρα εορτασμού 
του Πολιούχου της περιοχής Αγίου Αθανασίου, καθώς καιτο 
μήνα Αύγουστο, που το προσωπικό παίρνει την κανονική του 
άδεια. Επίσης, στο προσωπικό χορηγούνται 10 ημέρες κα¬ 
νονική άδεια, την οποία μπορούν να πάρουν κατά τη διάρ¬ 
κεια του έτους σε περίπτωση ανάγκης. 

Η Δ/νση του Παιδικού Σταθμού Κατούνας, αποτελείται 
από τα εξής Τμήματα: 

Α: Τμήμα Προσχολικής Αγωγής 

Το τμήμα προσχολικής αγωγής αποτελείται από τα εξής 
γραφεία: 

1. Γραφείο Προϊσταμένου. 

2. Γραφείο παιδαγωγικού προσωπικού- βρεφονηπιοκό¬ 
μου- παιδικών δραστηριοτήτων και εργασιών. 

3. Γ ραφείο μαγείρων - βοηθητικών εργασιών. 

4. Γ ραφείο Παιδιάτρου. 

Β': Τμήμα Διοικητικό - Οικονομικό 

Το τμήμα Διοικητικό - Οικονομικό αποτελείται από τα εξής 
γραφεία: 

1. Γραφείο Διοικητικού (πρωτόκολλο, διεκπεραίωση, αρ¬ 
χείο, Διοικητικού Συμβουλίου, Προσωπικού). 

2. Γ ραφείο Οικονομικού - Λογιστηρίου (προμηθειών, περι¬ 
ουσίας, διαχείρισης υλικού, πληρωμέςΧ.Ε. κ.λπ.). 

Άρθρο 7ο 

Αρμοδιότητες Διεύθυνσης και Τμημάτων 

Α. Η Διεύθυνση εποπτεύει, συντονίζει και κατευθύνει το 
παιδαγωγικό έργο του σταθμού, σύμφωνα με το αναλυτικό 
πρόγραμμα του Υπ. Παιδείας και γενικά μεριμνά για την εύ¬ 
ρυθμη λειτουργία του Νομικού Προσώπου, βάση του ισχύο- 
ντος κανονισμού. 

Β. Το Τμήμα προσχολικής αγωγής επιμελείται την παροχή 
σύγχρονης προσχολικής αγωγής στα φιλοξενούμενα νήπια 
σε συνεργασία με το προσωπικό του σταθμού. 

Γ. Το Τμήμα Διοικητικού - Οικονομικού επιμελείται τις πα¬ 
ντός είδους διοικητικές και οικονομικές εργασίες του σταθ¬ 
μού. 

Άρθρο 8ο 

Καθήκοντα Προσωπικού 

Α' ΔΙΕΥΘΥΝΤΗΣ 

Ο Προϊστάμενος του Παιδικού Σταθμού (Διεύθυνση) ευ- 
θύνεται για την αποτελεσματική και αποδοτική εκτέλεση των 
λειτουργιών του Νομικού Προσώπου, προγραμματίζοντας, 
οργανώνοντας, στελεχώνοντας τις επιμέρους δραστηριό¬ 
τητες, έτσι ώστε να εκπληρώνονται οι περιοδικοί ετήσιοι και 
μακροπρόθεσμοι στόχοι του Νομικού Προσώπου με βάση 
αντίστοιχα προγράμματα δράσης. 

Ειδικότερα ο Προϊστάμενος Δ/νσης: 

• Έχει την εποπτεία όλων τωντμημάτων και γραφείων του 
Νομικού Προσώπου καιτωνυπαλλήλωντου Σταθμού, ασκώ¬ 
ντας όλες τις αρμοδιότητες που ορίζονται από τις κείμενες 
διατάξεις, παρακολουθεί και συντονίζει το έργο τους. 

• Συμμετέχει στις συνεδριάσεις του Διοικητικού Συμβου¬ 
λίου και εισηγείται θέματα χωρίς όμως δικαίωμα ψήφου, 
στις περιπτώσεις που δεν είναι μέλος του Διοικητικού Συμ¬ 
βουλίου. 

• Φροντίζει για την εφαρμογή της κείμενης νομοθεσίας, 
του κανονισμού λειτουργίας του Σταθμού, των εγκυκλίων 
και οδηγιών του Δήμου και την εκτέλεση των αποφάσεων 
του Διοικητικού Συμβουλίου. 

• Είναι αρμόδιος και επιμελείται σε συνεργασία με το σύ¬ 
νολο του παιδαγωγικού προσωπικού για την εφαρμογή των 
σύγχρονων απόψεων της Παιδαγωγικής και της Ψυχολο¬ 


γίας, όπως αυτές καθορίζονται κάθε φορά από το Υπουρ¬ 
γείο Παιδείας, που είναι αρμόδιο για την Προσχολική Αγω¬ 
γή- 

• Συγκαλεί τουλάχιστον μία φορά το μήνα το προσωπικό 
του Σταθμού για συζήτηση και ενημέρωση σε γενικότερα θέ¬ 
ματα που απασχολούν το Σταθμό και για προγραμματισμό 
των νέων δραστηριοτήτων. 

• Συντάσσει την εμπιστευτική αλληλογραφία του Σταθ¬ 
μού καθώς επίσης και την υπόλοιπη αλληλογραφία αυτού, 
εφόσον δεν υπηρετεί υπάλληλος του κλάδου Διοικητικού, 
υπογράφει σε όλα τα έγγραφα εκείνα για τα οποία έχει εξου¬ 
σιοδοτηθεί από το Διοικητικό Συμβούλιο. 

• Τηρεί την σφραγίδα του Σταθμού. 

• Φροντίζει για την τήρηση των κανόνων υγιεινής των παι¬ 
διών, σύμφωνα με τις οδηγίες του γιατρού. 

• Συνεργάζεται με τον υπάλληλο του κλάδου Διοικητικού 
και το Διοικητικό Συμβούλιο, για την κατάρτιση του ετήσιου 
προϋπολογισμού εσόδων και εξόδωντου Σταθμού, τον Απο¬ 
λογισμό και τον Ισολογισμό αυτού. Επιμελείται για τον εφο¬ 
διασμό του Σταθμού που πραγματοποιείται από τον υπάλ¬ 
ληλο του κλάδου Διοικητικού όσον αφορά τα αναγκαία τρό¬ 
φιμα, λοιπά είδη και υλικά καθώς και την καλή φύλαξη και 
συντήρηση και διάθεση αυτών. 

• Τηρεί όλα τα βιβλία Διοίκησης του Σταθμού που είναι: 

1. Βιβλίο εμπιστευτικό Πρωτοκόλλου 

2. Τηρεί το μητρώο παιδιών το οποίο ενημερώνει 

3. Τηρεί το βιβλίο παρουσίας προσωπικού. 

• Συνυπογράφει με τον υπάλληλο του κλάδου του Διοικη¬ 
τικού τα Δελτία Εισαγωγής και Εξαγωγής. 

• Υπογράφει τις μισθοδοτικές καταστάσεις των αποδο- 
χώντου προσωπικού οι οποίες συντάσσονται από το Διοικη¬ 
τικό υπάλληλο. 

• Ελέγχει και θεωρεί όλες τις καταστάσεις πληρωμής του 
προσωπικού, τα χρηματικά εντάλματα και λοιπά παραστατι¬ 
κά πριν υπογραφούν από τον Πρόεδρο. 

• Καταρτίζει τις εκθέσεις υπηρεσιακής ικανότητας του 
προσωπικού του Σταθμού. 

• Συνυπογράφει με τον προϊστάμενο του Διοικητικού - Οι¬ 
κονομικού τις χρηματικές επιταγέςτου Νομικού Προσώπου. 

• Εισηγείται στον Πρόεδρο τη μετάταξη, κατανομή μετα¬ 
κίνηση και όλες τις υπηρεσιακές μεταβολές του προσωπι¬ 
κού του Σταθμού. 

• Ασκεί κάθε άλλη αρμοδιότητα η οποία πηγάζει από την 
γενικότερη αποστολή του, είτε δημιουργείται αυτοδίκαια 
από την άσκηση των καθηκόντων του, είτε ανατίθεται από 
τον Πρόεδρο του Δ.Σ. 

• Είναι υπεύθυνος για την καταβολή υπερωριακής απα¬ 
σχόλησης στο προσωπικό του Σταθμού. 

• Συντάσσει το μηνιαίο διαιτολόγιο σε συνεργασία με 
τους παιδαγωγούς. 

• Μεριμνά για την έγκαιρη χορήγηση των ειδών ατομικής 
προστασίας σε όλους τους υπαλλήλους του Νομικού Προ¬ 
σώπου. 

• Κρατείτο κλειδιά του Σταθμού και της αποθήκης. 

• Είναι υπεύθυνος και εισηγείται στον Πρόεδρο του Δ.Σ. 
την επιμόρφωση και την μετεκπαίδευση των υπαλλήλων. 

• Είναι υπεύθυνος για την οργάνωση και την εκτέλεση 
προγραμμάτων εκπαίδευσης και επαγγελματικής εξειδίκευ- 
σηςτων υπαλλήλων του Νομικού Προσώπου. 

• Καθορίζει σε συνεργασία με το υπόλοιπο προσωπικό το 
ωράριο προσέλευσης και αποχώρησης φροντίζοντας για 
την ομαλή λειτουργία του Σταθμού. 

Β' ΠΡΟΪΣΤΑΜΕΝΟΙ ΤΜΗΜΑΤΩΝ 

Α. Προϊστάμενος Τμήματος Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του τμήματος και την τήρη¬ 
ση του Κανονισμού Λειτουργίας. 

2. Για την παροχή σωστής προσχολικής αγωγής στα φιλο¬ 
ξενούμενα νήπια, σε συνεργασία με το παιδαγωγικό προσω¬ 
πικό. 

3. Εποπτεύει όλο το προσωπικό του Τμήματος για την σω¬ 
στή εκτέλεση των καθηκόντων του. 

4. Εισηγείται στη Δ/νση τις ανάγκες του Τ μήματος σε προ¬ 
σωπικό και πόσης φύσεως εξοπλισμό καθώς και την επιμόρ¬ 
φωση του προσωπικού. 

5. Είναι υπεύθυνος για τις συγκεντρώσεις προσωπικού και 
γονέων. 

6. Τηρεί όλα τα απαραίτητα βιβλία. 

Β) Προϊστάμενος Διοικητικού - Οικονομικού 

1. Είναι υπεύθυνοςγιατην εποπτεία, τον έλεγχο και την κα¬ 
τανομή των εργασιών, των θεμάτων που αφορούν τα γρα¬ 
φεία του τμήματος. 

2. Είναι υπεύθυνος για την προμήθεια καιτον έγκαιρο εφο¬ 
διασμό του Σταθμού με τα αναγκαία τρόφιμα και λοιπά υλι- 
κάπου είναι απαραίτητα για την εύρυθμη λειτουργία του, κα¬ 
θώς και για τη διεξαγωγή των απαιτούμενων δημοπρασιών. 

3. Επιμελείται για την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

4. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων, 
προσαυξήσεων κ.λπ. του προσωπικού. 

5. Συνεργάζεται με τον Δ/ντή για την κατάρτιση του προϋ¬ 
πολογισμού - απολογισμού - ισολογισμού. 

6. Τηρεί όλα τα βιβλία διαχείρισης στα οποία καταχωρεί 
όλες τις από το Νόμο απαιτούμενες εγγραφές (Μητρώο νη¬ 
πίων, προσωπικού, δελτία εισαγωγής - εξαγωγής). 

7. Πραγματοποιεί τις πληρωμές και εισπράξεις και συνυ¬ 
πογράφει με τον Πρόεδρο του Δ.Σ. και τον Δ/ντή. 

8. Εκτελεί χρέη Γραμματέα και τηρεί τα πρακτικά του Δ.Σ. 
και αν δεν υπάρχει Γραμματέας ή απουσιάζει τα καθήκοντα 
αυτά εκτελεί ο Διευθυντής - Προϊστάμενος του Σταθμού. 

Γ) Καθήκοντα λοιπού προσωπικού 

1. Αρμοδιότητες παιδαγωγικού προσωπικού 

• Φροντίζουν για τη σωστή ψυχοσωματική υγεία και ψυ¬ 
χοσωματική εξέλιξη των παιδιών ανάλογα με την ηλικία 
τους. 

• Εισηγούνται στον Προϊστάμενο για τον έγκαιρο εφοδια¬ 
σμό των αιθουσών με τα απαραίτητα είδη και ευθύνονται για 
την είσοδο κάθε ατόμου σ’ αυτές. Απασχολούν τα παιδιά 
σύμφωνα με το ημερήσιο πρόγραμμα απασχόλησης. 

• Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλικό 
που τους έχει διατεθεί. 

• Αναλαμβάνουν διαδοχικά όλα τα τμήματα - τάξεις του 
Παιδικού Σταθμού. 

• Διατηρούν επαφή με τους γονείς ή τους κηδεμόνες και 
τους ενημερώνουν για τη συμπεριφορά και την ψυχοσωμα¬ 
τική υγεία των παιδιών του τμήματός τους. 

• Βοηθούν τον Προϊστάμενο κατά τις ώρες που δεν απα¬ 
σχολούνται με τα παιδιά, στη διοικητική εργασία, σε περί¬ 
πτωση που δεν υπηρετεί υπάλληλος του κλάδου Διοικητι¬ 
κού. 

• Οι εβδομαδιαίες ώρες εργασίας του παιδαγωγικού προ¬ 
σωπικού καθορίζονται σε 30 ώρες (Π.Δ. 588/88 ΦΕΚ 248/Α). 

2. Καθήκοντα βοηθού Βρεφονηπιοκόμου 

• Συνοδεύουν τα νήπια με το σχολικό αυτοκίνητο, εφόσον 
υπάρχει. 

• Βοηθούν το παιδαγωγικό προσωπικό σε όλα τα καθήκο- 
ντά του και ακολουθούν τις οδηγίες που παίρνουν από αυτό. 
Σε περίπτωση απουσίας του παιδαγωγικού προσωπικού, 
αντικαθιστούν αυτό, απευθυνόμενοι στον Προϊστάμενο του 
Σταθμού για βοήθεια και υποστήριξη. 

• Επιλαμβάνονται της σωματικής καθαριότητας των νη¬ 
πίων. 


3. Καθήκοντα Παιδιάτρου 

• Εξετάζει δύο φορές το μήνα όλα τα παιδιά του Παιδικού 
Σταθμού του Νομικού Προσώπου και τηρεί Ατομική Καρτέ¬ 
λα Υγείας, για κάθε νήπιο. 

• Ελέγχει τα πιστοποιητικά υγείας των νηπίων και βρεφών 
για την εγγραφή τους στους Παιδικούς Σταθμούς. 

• Εισηγείται τη μη εγγραφή ή διαγραφή των νηπίων και 
βρεφών που πάσχουν από ειδικές παθήσεις. 

• Εποπτεύει και συμβουλεύει για την υγιεινή των χώρων 
του Παιδικού Σταθμού. 

• Μεριμνά για το φαρμακευτικό υλικό με το οποίο πρέπει 
να είναι εφοδιασμένα όλα τα τμήματα του Νομικού Προσώ¬ 
που. 

• Εισηγείται για το αν πρέπει να επιστρέψει στον Παιδικό 
Σταθμό κάποιο νήπιο που απούσιαζε από σοβαρή ασθένεια. 

• Οργανώνει σεμινάρια επιμόρφωσης για τους εργαζόμε¬ 
νους και τους γονείς. 

4. Αρμοδιότητες Διοικητικού Υπαλλήλου 

- Εκτελεί χρέη Γ ραμματέα στο Διοικητικό Συμβούλιο του 
Σταθμού και καταχωρείτις αποφάσεις που λαμβάνονται από 
αυτό στο βιβλίο Πρακτικών Συνεδριάσεων του Δ.Σ. 

- Ενημερώνει, κάθε μέρα, το Διευθυντή για τα παρόντα στο 
Σταθμό παιδιά. 

- Είναι υπεύθυνος για την προμήθεια και τον έγκαιρο εφο¬ 
διασμό του Σταθμού με τα αναγκαία τρόφιμα και λοιπά υλι¬ 
κά, για την καλή φύλαξη, συντήρηση και διάθεση του υλικού, 
καθώς και για τη λοιπή εν γένει περιουσία του Σταθμού, σύμ¬ 
φωνα με τις εκάστοτε αποφάσεις του Δ.Σ. 

- Εκδίδει και συνυπογράφει με τον Πρόεδρο και τον Ελε¬ 
γκτή του Δ.Σ. τις διπλότυπες αποδείξεις είσπραξης. 

-Εκδίδει και συνυπογράφει με τον Διευθυντή τα δελτία ει¬ 
σαγωγής υλικού. 

- Εκδίδει και συνυπογράφει με τον μάγειρα τα δελτία εξα¬ 
γωγής υλικού. 

- Συντάσσει τις μισθοδοτικές καταστάσεις του πάσης φύ¬ 
σεως προσωπικού του Σταθμού και υπογράφει εκείνες που 
αφορούν το προσωπικό που δεν έχει την ιδιότητα του Δημο¬ 
σίου Υπαλλήλου. 

Στις καταστάσεις που υπογράφονται και από τους δικαι¬ 
ούχους, αναφέρεται ξεχωριστά και κατά κωδικό αριθμό 
(Κ.Α.) το ανάλογο χρηματικό ποσό αμοιβής του υπαλλήλου. 

- Συνεργάζεται με τον Διευθυντή για τον καθορισμό της 
ποσότητας των αναγκαίων τροφίμων και λοιπών υλικών. 

-Τηρεί όλα τα διοικητικά και διαχειριστικά βιβλία. 

- Καταχωρεί, κάθε μέρα, στα διαχειριστικά βιβλία τις εισα¬ 
γωγές και εξαγωγές τροφίμων και λοιπών υλικών, καθώς επί¬ 
σης τις εισπράξεις και πληρωμές που πραγματοποιούνται 
κάθε φορά, ευθυνόμενος για την καλή τήρηση και έγκαιρη 
καταχώρηση στα βιβλία αυτά των απαιτούμενων εγγραφών. 

- Εκδίδει και συνυπογράφει με τον Πρόεδρο και τον Δ/ντή 
τις απαραίτητες επιταγές. 

- Συγκεντρώνει όλα τα απαραίτητα δικαιολογητικά, βάσει 
των οποίων εκδίδει τα χρηματικά εντάλματα πληρωμής, τα 
οποία συνυπογράφει με τον Πρόεδρο του Διοικητικού Συμ¬ 
βουλίου. 

- Εκτελεί τις πληρωμές στους δικαιούχους, στις περιπτώ¬ 
σεις που δεν εκδίδονται επ’ ονόματί τους επιταγές. 

- Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

- Είναι υπεύθυνος για την τήρηση γενικά των λογαρια¬ 
σμών, την συγκέντρωση των παραστατικών στοιχείων της 
διαχείρισης και την φύλαξη και ταξινόμηση των δικαιολογη- 
τικών εισπράξεων και πληρωμών έτσι που να είναι ευχερής ο 
έλεγχος σε οποιοδήποτε χρόνο. 

- Παραλαμβάνει παρουσία του Διευθυντή τα τρόφιμα και 
τα υλικά, αφού προηγουμένως τα ζυγίσει και φροντίσει στη 
συνέχεια για την αποθήκευσή τους. 

- Τηρεί το ένα από τα δύο κλειδιά της αποθήκης. 

- Μεριμνά για την έγκαιρη κατάθεση των σχετικών χρημα¬ 
τικών ποσών στο λογαριασμό που τηρείται σε Πιστωτικό 
Ίδρυμα. 

- Συνεργάζεται με τον Διευθυντή για την κατάρτιση του 
προϋπολογισμού εσόδων - εξόδων καθώς και του απολογι¬ 
σμού και ισολογισμού του Σταθμού. 

- Είναι υπεύθυνος και οφείλει να παρακολουθεί όλες τις 
διαχειριστικές και διοικητικές πράξεις του Σταθμού. 

- Συντάσσει την αλληλογραφία του Ιδρύματος, εκτός της 
εμπιστευτικής αλληλογραφίας. 

-Τηρείτο αρχείο του Σταθμού, την κείμενη Νομοθεσία, τον 
Κανονισμό λειτουργίας του Σταθμού και τις εγκύκλιες οδη- 
γίεςτου Υπουργείου, πληντου αρχείου εμπιστευτικής αλλη¬ 
λογραφίας. 

- Εκτελεί κάθε εξωτερική εργασία του Σταθμού. 

- Είναι υπεύθυνος και υπόλογος για το κάθε φύσεως υλικό 
του Σταθμού. 

- Οι ώρες εργασίας του, καλύπτονται κατά το τελευταίο 
ωράριο της κανονικής λειτουργίας του Σταθμού, έτσι ώστε 
να συμπίπτουν με τη φύλαξη και παράδοση των νηπίων, 
όπου καθίσταται και υπεύθυνος μετά την αποχώρηση των 
υπαλλήλων των κλάδων Βρεφονηπιοκομίας. 

-Το Δ.Σ., ύστερα από έγγραφη εισήγηση του Διευθυντή, 
μπορεί να καθορίσει διαφορετικά το ωράριο εργασίας 
του. 

- Εκτελεί κάθε άλλη εργασία σε περίπτωση έκτακτης ανά¬ 
γκης με υπόδειξη του Διευθυντή. 

- Σε περίπτωση που δεν υπηρετεί στον Σταθμό υπάλληλος 
των κλάδων αυτών ή υπηρετεί, αλλά, απουσιάζει ή κωλύεται, 
τα καθήκοντά του ασκεί ο Διευθυντής ή ο νόμιμος αναπλη¬ 
ρωτής του Διευθυντή. 

5. Καθήκοντα Μαγείρου 

• Είναι υπεύθυνος για το μαγειρείο, για την επιμελημένη 
και έγκαιρη παρασκευή του φαγητού σύμφωνα με το διαιτο¬ 
λόγιο. 

• Επιμελείται ιδιαιτέρως για την τήρηση όλων των όρων 
υγιεινής στους χώρους παρασκευής φαγητού, εισηγούμε- 
νος κάθε σχετικό μέτρο. 

• Παραλαμβάνει καθημερινά από τον διαχειριστή βάσει 
υπηρεσιακού σημειώματος την αναγκαία ποσότητα υλικών 
για το ημερήσιο φαγητό με βάση το διαιτολόγιο και φροντί¬ 
ζει το σχετικό δελτίο. 

• Φροντίζει για το σερβίρισμα του πρωινού, προγεύματος 
και γεύματος και είναι αποκλειστικά υπόλογος για την καθα¬ 
ριότητα, συντήρηση, σωστή χρήση και φύλαξη των μαγειρι¬ 
κών σκευών και λοιπών ειδών εστιάσεως ως και για την υγι¬ 
εινή κατάσταση των χώρων του μαγειρείου, ευθυνόμενος 
για κάθε απώλεια ή αδικαιολόγητη καταστροφή. 

• Προτείνει τη λήψη κάθε μέτρου που θεωρεί απαραίτητο 
για την καλή λειτουργία του μαγειρείου. 

• Φροντίζει για την έγκαιρη τακτοποίηση των προμηθευό- 
μενων τροφίμων και ειδών καθαριότητας στους κατάλλη¬ 
λους χώρους αποθήκευσης και είναι υπεύθυνος για την κα¬ 
θαριότητα και τάξη του χώρου αποθήκευσης αυτών. 

• Στις παραπάνω εργασίες βοηθείται από τον βοηθό μα¬ 
γειρείου ή το προσωπικό καθαριότητας με υπόδειξη του 
προϊσταμένου και αντικαθιστά το μάγειρα σε περίπτωση 
απουσίας του ή κωλύματος του. 

6. Καθήκοντα Προσωπικού Καθαριότητας (Βοηθητικών 
Εργασιών). 

• Εκτελούν τις εργασίες καθαριότητας όλων των εσωτε¬ 
ρικών και εξωτερικών χώρων του Παιδικού Σταθμού εκτός 
εκείνου του μαγειρείου και της αποθήκης. 

• Είναι αποκλειστικά υπόλογοι για τον γενικό ιματισμό του 
Σταθμού, που παραλαμβάνουν από τον υπάλληλο του κλά¬ 
δου διοικητικού - λογιστικού εκτός εκείνου που χρησιμοποι¬ 
είται από το παιδαγωγικό προσωπικό και είναι υποχρεωμένο 
για την καλή συντήρηση και φύλαξη. Είναι επίσης υπόλογο 


για αδικαιολόγητη απώλεια ή καταστροφή του ιματισμού 
αυτού. 

• Βοηθούν το μάγειρα στην προετοιμασία του φαγητού, 
σε περίπτωση που δεν υπάρχει βοηθός. 

• Φροντίζουν για τη διανομή του φαγητού και παρευρί- 
σκονται στην τραπεζαρία κατά την ώρα του φαγητού, βοη¬ 
θούν δετά νήπια καθ' όλη τη διάρκεια του φαγητού. 

• Φροντίζουν για την καθαριότητα του χώρου της τραπε¬ 
ζαρίας πριν και μετά το φαγητό καθώς και των επίπλων και 
σκευώντου Σταθμού. 

• Βοηθούν τα νήπια κατά την προετοιμασία ανάπαυσής 
τους και κατά την αποχώρηση. 

• Σε περίπτωση ασθένειας ή κωλύματος του μαγείρου ή 
υπαλλήλου του ίδιου κλάδου εκτελούν τα καθήκοντα αυτών 
εκ περιτροπής με υπόδειξη του προϊσταμένου του τμήμα¬ 
τος. Παρευρίσκονται στο χώρο που πλένονται τα νήπια προ- 
κειμένου να φροντίσουν για την ασφάλειά τους και να τα 
βοηθήσουν. 

Επιμελούνται την καθαριότητα των νηπίων και τα αλλά¬ 
ζουν σε έκτακτες περιπτώσεις. 

• Εκτελούν κάθε άλλη εργασία καθ’ υπόδειξη του προϊ¬ 
σταμένου. 

7. Καθήκοντα Βοηθού Μάγειρα 

1. Βοηθά το μάγειρα στην προετοιμασία και παρασκευή 
του φαγητού, στη διανομή του, στη συγκέντρωση και καθα¬ 
ριότητα των ειδών εστίασης καθώς και στην καθαριότητα 
του μαγειρείου και της τραπεζαρίας. 

2. Με τις υποδείξεις των παιδαγωγών βοηθά τα παιδιά την 
ώρα του φαγητού, σεβόμενος τους ατομικούς τους ρυθ¬ 
μούς. 

3. Εκτελεί κάθε άλλη βοηθητική εργασία με υπόδειξη του 
προϊσταμένου. 

8. Καθήκοντα Οδηγού 

Ευθύνεται για την ασφαλή μεταφοράτωνφιλοξενουμένων 
παιδιών προς και από τον Σταθμό, είναι υπεύθυνος για την 
καλή συντήρηση και καθαριότητα των αυτοκινήτων του 
Σταθμού και οφείλει νατηρεί σχολαστικά τον Κ.Ο.Κ. και τους 
όρους ασφαλούς μεταφοράς των παιδιών. 

Εκτελεί εξωτερικές εργασίες του Νομικού Προσώπου στο 
μεσοδιάστημα των μεταφορών. 

Άρθρο 9ο 

Οργανική σύνθεση προσωπικού 
( Οργανόγραμμα, άρθρο 30, 31 Ν. 1188/81) 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 
ΕΚΠΑΙΔΕΥΤΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ16 Ν Η ΠΙΑΓΩΓΩΝ 
Με τυπικό προσόν, πτυχίο ΤΕΙ Βρεφονηπιοκομίας. 

Θέσεις: 3 
Βαθμός Δ' -Α' 

ΔΙΟΙΚΗΤΙΚΟ ΠΡΟΣΩΠΙΚΟ 
1. ΚΛΑΔΟΣ ΤΕ ΔΙΟΙΚΗΤΙΚΟΣ - ΟΙΚΟΝΟΜΙΚΟΣ 
Θέσεις: 1 
Βαθμός Δ' - Α' 

ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ 

1. ΚΛΑΔΟΣ ΔΕ8 ΒΟΗΘΩΝ ΒΡΕΦΟΝΗΠΙΟΚΟΜΩΝ 
Θέσεις: 2 

Βαθμός Δ'- Α' 

2. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις: 1 

Βαθμός Δ' - Α' 

3. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 2 

Βαθμός Ε' -Β' 

4. ΚΛΑΔΟΣ ΔΕ ΟΔΗΓΩΝ 
Θέσεις: 1 

Βαθμός Δ' - Α' 

5. ΕΠΟΧΙΑΚΟ ΠΡΟΣΩΠΙΚΟ 
Θέσεις: 3 

Οι ειδικότητες θα καθορίζονται σύμφωνα με τις ανάγκες, 
που θα χρειάζεται κάθε φορά να καλυφθούν και σύμφωνα με 
το άρθρο Ιθπαρ. 12 Ν. 2503/1997. 

6. ΕΙΔΙΚΟΙ ΣΥΝΕΡΓΑΤΕΣ 
Θέσεις: 3 

Οι ειδικότητες θα καθορίζονται σύμφωνα με τις ανάγκες 
που θα προκύπτουν και σύμφωνα με το άρθρο 67 Ν. 1416/84 
όπως τροποποιήθηκε με το άρθρο 26 Ν. 1832/89, το άρθρο 
12 Ν. 2130/93 και το άρθρο 57 Ν. 2218/1994. 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Β. ΕΚΠΑΙΔΕΥΤΙΚΟ ΠΡΟΣΩΠΙΚΟ 

Το μόνιμο τακτικό εκπαιδευτικό προσωπικό, προσωποπα¬ 
γών θέσεων προσωρινών κλάδων, που μετατάχθηκε από τον 
Κρατικό Παιδικό Σταθμό Κατούνας με το Ν. 2880/2001, άρ¬ 
θρο 12, στον Δημοτικό Παιδικό Σταθμό Κατούνας - Δήμου 
Μεδεώνος, με την ΔΥΙα/οικ. 7723/18.4.2001 (ΦΕΚ 90/τ. 
Ν.Π.Δ.Δ./30.4.2001) διαπιστωτική πράξη των Υπουργών 
Υγείας και Πρόνοιας και Υφυπουργού Δημ. Διοίκησης και 
Εσωτερικών, κατατάσσεται αυτοδίκαια από την έναρξη 
ισχύος του παρόντος σε οργανικές - προσωποπαγείς θέ¬ 
σεις, κλάδου και κατηγορίας ΤΕ16 Νηπιαγωγών, που συνι- 
στώνται με τον παρόντα οργανισμό. Το εν λόγω προσωπικό 
κρίνεται ως Προϊστάμενος Διεύθυνσης/Τμήματος/Γραφεί¬ 
ου σύμφωνα με το Ν. 2190/1994. 

1.ΤΕ16 ΝΗΠΙΑΓΩΓΩΝ 
Θέσεις: 2 
Βαθμός: Δ' - Α' 

Β. Το λοιπό μόνιμο προσωπικό προσωποπαγών θέσεων 
καταλαμβάνει με τον παρόντα οργανισμό τις οργανικές - 
προσωποπαγείς θέσεις των κλάδων ΥΕ14 και ΥΕ16 αντίστοι¬ 
χα των θέσεων που υπήρχαν στο νομικό πρόσωπο του 
Υπουργείου Υγείας και Πρόνοιας, σύμφωνα με τον Ν. 2503/ 
1997 άρθρο 9 και το Ν 2880/2001. 

1. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ 
Θέσεις: 1 

Βαθμός: Δ'- Β' 

2. ΚΛΑΔΟΣ ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: 1 

Βαθμός: Δ' - Β' 

Άρθρο 10ο 

Προϊστάμενοι Υπηρεσιακών Μονάδων 

Προϊστάμενοι της Διεύθυνσης Παιδικού Σταθμού καθώς 
και του Τμήματος Προσχολικής Αγωγής, επιλέγονται από το 
εκπαιδευτικό προσωπικό του Κλάδου ΤΕ16 Νηπιαγωγών, 
σύμφωνα με το Ν. 2190/94, είτε κατέχουν οργανικές είτε 
προσωποπαγείς θέσεις. 

Άρθρο 11ο 

Για τον διορισμό, τα καθήκοντα και τις υποχρεώσεις, το 
χρόνο εργασίας, την αστική ευθύνη, τα δικαιώματα, τις άδει¬ 
ες, τις μεταβολές υπηρεσιακής κατάστασης, το προβάδι¬ 
σμα, τις ηθικές αμοιβές, το πειθαρχικό δίκαιο, τη λύση της 
υπαλληλικής σχέσης καιτην ιατροφαρμακευτική περίθαλψη 
των υπαλλήλων εφαρμόζονται οι εκάστοτε ισχύουσες νομο¬ 
θετικές διατάξεις. 


Άρθρο 12ο 

Μετατάξεις - Αποσπάσεις 

Οι ανάγκες του Νομικού Προσώπου θα καλύπτονται κατά 
προτεραιότητα από μετατάξεις ή αποσπάσεις του προσωπι¬ 
κού που ανήκε στο Υπουργείο Υγείας - Πρόνοιας. Οι μετα¬ 
τασσόμενοι υπάλληλοι κατατάσσονται σε αντίστοιχη θέση 
των τυπικών προσόντων που κατέχουν και σε θέσεις όπως 
αυτές ορίζονται στον παρόντα Οργανισμό. Γιατη διενέργεια 
μετατάξεων και αποσπάσεων θα λαμβάνονται υπ’ όψιν τα 
κριτήρια που θα ορίσει το Δημοτικό Συμβούλιο και θα λη- 
φθούν υπ’ όψιν από το Υπηρεσιακό Συμβούλιο (Υ.Σ.) το 
οποίο βάση αυτώντων κριτηρίων θα συντάσσει πίνακες προ¬ 
τεραιότητας των υποψηφίων για κάθε κενή θέση, την οποία 
το Νομικού Προσώπου θα γνωστοποιεί στο Υπηρεσιακό 
Συμβούλιο μέχρι 31 Μαρτίου κάθε έτους. 

Οι αιτήσεις των υπαλλήλων θα υποβάλλονται στο Υ.Σ. μέ¬ 
χρι 31 Απριλίου και οι μετατάξεις, θα διενεργούνται μέχρι 30 
Ιουνίου του τρέχοντος έτους. 

Άρθρο 13ο 

Πόροι του Νομικού Προσώπου είναι: 

Α. Η κρατική επιχορήγηση σύμφωνα μετά οριζόμενα στην 
παράγραφο 6του άρθρου 12του Ν. 2880/2001 (ή άρθρο 26 
του Δ.Κ.Κ.) 

Β. Άλλες επιχορηγήσεις από το Δήμο, το κράτος ή από άλ¬ 
λο Φυσικό ή Νομικό Πρόσωπο. 

Γ. Κάθε είδους εισφορές, δωρεές, κληρονομιές, κληροδο¬ 
σίες. 

Δ. Πρόσοδοι από την περιουσία του. 

Ε. Εισπράξεις από το αντίτιμο των πραγμάτων ή των υπη¬ 
ρεσιών που παρέχει το Νομικού Προσώπο. 

Ο Δήμος Μεδεώνος είναι υποχρεωμένος να αποδίδει 
εντός του αυτού ημερολογιακού έτους, στο Νομικό Πρόσω¬ 
πο, τις επιχορηγήσεις οι οποίες έρχονται σ’ αυτόν βάση του 
Ν. 2880/2001 και να κατανέμει σε διαφορετικό Κωδικό Αριθ¬ 
μό τη Μισθοδοσία από τα έξοδα λειτουργίας. 

Άρθρο 14ο 

Οι προβλεπόμενες από τον παρόντα Ο.Ε.Υ. θέσεις κατά 
κλάδο καλύπτουν όλους τους εργαζόμενους στο Ν. Π ,Δ.Δ. Το 
προσωπικό του Παιδικού Σταθμού συνδέεται με αυτό με σύμ¬ 
βαση εργασίας Δημοσίου Δικαίου. Με την ίδια σύμβαση ερ¬ 
γασίας συνδέεται και το προσλαμβανόμενο προσωπικό, από 
τη θέση σε ισχύ του παρόντος και εντεύθεν. Το προσωπικό 
που έχει μεταταγεί από το Υπουργείο Υγείας και Πρόνοιας με 
το Ν. 2880/2001 εξακολουθεί να διέπεται από το ασφαλιστι¬ 
κό και συνταξιοδοτικό καθεστώς του Δημοσίου και την ίδια 
επικουρική ασφάλιση (Μ.Τ.Π.Υ., Τ.Π.Δ.Υ., Τ.Ε.Α.Δ.Υ.). 

Όλη η εφ’ εξής υπηρεσία στα νέα Νομικού Πρόσωπα, θε¬ 
ωρείται ως πραγματική και συντάξιμη υπηρεσία ή ως χρόνος 
ασφάλισης, κατά περίπτωση που διανύθηκε στην υπηρεσία 
από την οποία μετατάχθηκαν (αρθ. 7παρ. 2,3 Ν. 2703/1999). 

Κατά τη διάρκεια της θητείας των υπαλλήλων του νομικού 
προσώπου δεν μπορούν να καταργηθούν οι θέσεις τις οποί¬ 
ες κατέχουν. 

Προϊστάμενοι Διεύθυνσης Τμημάτων και Γ ραφείων ορίζο¬ 
νται πάντοτε με απόφαση του Δ.Σ. οι κρινόμενοι από το αρ¬ 
μόδιο Υ.Σ., υπάλληλοι, αναπληρούμενοι σε περίπτωση 
απουσίας τους ή κωλύματος, μέχρι κρίσης από το Υπηρε¬ 
σιακό Συμβούλιο από τον κατά βαθμό αρχαιότερο υπάλλη¬ 
λο. 

Κάθε άλλη λεπτομέρεια λειτουργίας των επιμέρους υπη¬ 
ρεσιών, μη προβλεπόμενη απότονπαρόντα Οργανισμό ρυθ¬ 
μίζεται με τον Κανονισμό Λειτουργίας του Ν.Π.Δ.Δ. 

Ακροτελεύτιο άρθρο 

Από την ψήφιση του παραπάνω Οργανισμού Εσωτερικής 
Υπηρεσία προκαλείται δαπάνη σε βάρος του προϋπολογι- 

σμού του οικονομικού έτους 2003 ο οποίος ενισχύεται από 
τους ΚΑΠ, τροφεία κ.λπ. ύψους 40.000.000 δρχ. ή 
337.500,00 ευρώ περίπου εφ οσον προσληφθούν όλοι και 
για τα επόμενα οικονομικά έτης το ύψος της δαπάνης δεν 
μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ι.Π. Μεσολογγίου, 23 Σεπτεμβρίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια Δ/σης 
ΧΛΟΗ ΚΑΤΣΟΥΔΑ 

-*- 

Αριθ. 4868 (3) 

Σύσταση Περιφερειακής Γνωμοδοτικής Επιτροπής της Πε¬ 
ριφέρειας Ηπείρου και καθορισμός της διαδικασίας λει¬ 
τουργίας της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΗΠΕΙΡΟΥ 

Έχοντας υπόψη: 

1. Τις διατάξεις του Ν. 2503/97 (ΦΕΚ/107/Τ.Α/30.5.1997) 
«Διοίκηση, οργάνωση, στελέχωση της Περιφέρειας, ρύθμι¬ 
ση θεμάτων για την τοπική αυτοδιοίκηση και άλλες διατά¬ 
ξεις». 

2. Τις όμοιες του Π.Δ. 51/87 (ΦΕΚ26/Τ.Α/6.3.1987) «Καθο¬ 
ρισμός των Περιφερειώντης χωράς για τον σχεδίασμά, προ¬ 
γραμματισμό και συντονισμό της περιφερειακής ανάπτυ¬ 
ξης». 

3. Τις διατάξεις του άρθρου 8παρ. 19περ. δ' και ε'του Ν. 
2601/98 (ΦΕΚ81/τ.Α/15.4.98) «Ενισχύσεις ιδιωτικών επενδύ¬ 
σεων για την οικονομική και περιφερειακή ανάπτυξη της χώ¬ 
ρος και άλλες διατάξεις», αποφασίζουμε: 

Άρθρο 1 

1. Συστήνεται στην έδρα της Περιφέρειας Ηπείρου Περι¬ 
φερειακή Γνωμοδοτική Επιτροπή, μέλη της οποίας είναι: 

• Ο Γενικός Γραμματέαςτης Περιφέρειας Ηπείρου. 

• Ο Γενικός Διευθυντής της Περιφέρειας. 

• Ο Προϊστάμενος της Διεύθυνσης Σχεδιασμού και Ανά¬ 
πτυξης της Περιφέρειας Ηπείρου. 

• Ένας εκπρόσωπος της Διεύθυνσης Γεωργικής Ανάπτυ¬ 
ξης της Περιφέρειας Ηπείρου. 

• Ένας εκπρόσωπος της Διεύθυνσης Τουρισμού της Πε¬ 
ριφέρειας Ηπείρου. 

• Ένας εκπρόσωποςτηςΔιεύθυνση Βιομηχανίας και Ορυ¬ 
κτού πλούτου της Νομαρχιακής Αυτοδιοίκησης Ιωαννίνων. 

• Ένας εκπρόσωπος του Οικονομικού Επιμελητηρίου Ελ¬ 
λάδος σχετικός με θέματα επενδύσεων. 

• Ένας εκπρόσωπος του Επιμελητηρίου Ιωαννίνων, σχετι¬ 
κός με θέματα επενδύσεων. 

• Ένας εκπρόσωπος της Αγροτικής Τράπεζας Ελλάδος. 

• Ένας εκπρόσωπος της Συνεταιριστικής Τράπεζας Ιωαν¬ 
νίνων «Ο ΣΤΟΧΟΣ-ΣΥΝ. Π Έ.» 

• Ένας εκπρόσωπος της Εθνικής Τράπεζας Ελλάδος. 

• Ένας εκπρόσωπος της ΕΤΒΑ 

2. Της Περιφερειακής Γνωμοδοτικής Επιτροπής προε¬ 
δρεύει ο Γ ενικός Γ ραμματέας Περιφέρειας Ηπείρου ή ο νό¬ 
μιμος αναπληρωτής του Γενικός Διευθυντής της Περιφέρει¬ 
ας. 

3. Για κάθε μέλος της Περιφερειακής Γνωμοδοτικής Επι¬ 
τροπής δύναται να ορίζεται και αναπληρωτής του. 

Άρθρο 2 

Έργο της Γνωμοδοτικής Επιτροπής είναι η γνωμοδότηση: 

1. Για αιτήσεις υπαγωγής στον Ν. 2601/98 επενδύσεων ή 


και προγραμμάτων χρηματοδοτικής μίσθωσης εξοπλισμού 
που, σύμφωνα με το άρθρο 8του ανωτέρω Νόμου, υποβάλ¬ 
λονται στην Περιφέρεια Ηπείρου καθώς και για αίτησες υπα¬ 
γωγής επενδύσεων ή και προγραμμάτων χρηματοδοτικής 
μίσθωσης εξοπλισμού που εμπίπτουν στα ειδικά καθεστώτα 
ενίσχυσης του άρθρου 10 παρ. 1 του Ν.2601/98 και σύμφω¬ 
να με το οικείο Προεδρικό Διάταγμα θέσπισης Ειδικού Κα¬ 
θεστώτος Ενίσχυσης, υποβάλλονται στην Περιφέρεια Ηπεί¬ 
ρου. 

2. Για αιτήματα τροποποιήσεων αποφάσεων υπαγωγής, 
ολοκλήρωσης και πιστοποίησης έναρξης παραγωγικής λει¬ 
τουργίας, μεταβίβασης επιχειρήσεωνή μετοχών ή εταιρικών 
μεριδίων, καθώς και για την ανάκληση αποφάσεων υπαγω¬ 
γής και επιστροφή ενισχύσεων που έχουν καταβληθεί και 
αφορούν σε επενδύσεις ή και προγράμματα χρηματοδοτι¬ 
κής μίσθωσης εξοπλισμού που έχουν υπαχθεί στον Ν. 
2601/98 ή τον Ν. 1892/90, για την υπαγωγή των οποίων έχει 
γνωμοδοτήσει η Περιφερειακή Γνωμοδοτική Επιτροπή της 
παρούσας απόφασης ή η Περιφερειακή Γνωμοδοτική Επι¬ 
τροπή του Ν. 1892/90 ή οι φάκελοι των επενδύσεων αυτών 
θα μεταβιβαστούν από τον ΕΟΜΜΕΧ σύμφωνα με την διά¬ 
ταξη του άρθρου 14 παρ. 12 του Ν. 2601 /98. 

3. Για τα θέματα της προηγούμενης χορογράφου που 
έχουν υπαχθεί στον Ν. 1262/82 εφόσον οι φάκελοι των επεν¬ 
δύσεων αυτών είναι της αρμοδιότητας της Περιφέρειας 
Ηπείρου και τηρούνται σ’ αυτήν ή θα μεταβιβαστούν από τον 
ΕΟΜΜΕΧ σύμφωνα με την διάταξη του άρθρου 14 παρ. 12 
του Ν.2601/98. 

Άρθρο 3 

1. Αρμόδια για την εισήγηση των θεμάτων, που καθορίζο¬ 
νται στο άρθρο 2 της παρούσας απόφασης, είναι η Διεύθυν¬ 
ση Σχεδιασμού και Ανάπτυξης της Περιφέρειας Ηπείρου, η 
οποία συντάσσει για την Επιτροπή αιτιολογημένες εισηγή¬ 
σεις. 

2. Εισηγητές της Επιτροπής ορίζονται οι υπάλληλοι της Δι¬ 
εύθυνσης Σχεδιασμού και Ανάπτυξης που χειρίζονται το 
εκάστοτε εξεταζόμενο θέμα. 

3. Γραμματέας της Επιτροπής καθώς και αναπληρωτής 
βοηθός Γ ραμματέας ο οποίος επικουρεί τον γραμματέα κα¬ 
τά τις συνεδριάσεις, ορίζονται υπάλληλοι της Διεύθυνσης 
Σχεδιασμού και Ανάπτυξης. Ο Γ ραμματέας και ο Αναπληρω¬ 
τής βοηθός Γ ραμματέας είναι αρμόδιοι για την τήρηση των 
πρακτικών των συνεδριάσεων και για κάθε γραμματειακή 
υποστήριξη που απαιτείται για την ομαλή λειτουργία της 
Επιτροπής. 

Άρθρο 4 

1. Οι συνεδριάσεις της Περιφερειακής Γνωμοδοτικής Επι¬ 
τροπής γίνονται στα Γ ραφεία της Περιφέρειας Ηπείρου με¬ 
τά από έγγραφη πρόσκληση των μελών της από τον Πρόε¬ 
δρο, οποιαδήποτε εργάσιμη ημέρα εντός ή εκτός ωραρίου 
των Δημοσίων Υπηρεσιών. 

2. Η Επιτροπή γνωμοδοτεί επί θεμάτων που εισηγείται η Δι¬ 
εύθυνση Σχεδιασμού και Ανάπτυξης και τα μέλη της δύνα- 
νται να ενημερώνονται επί όλων των θεμάτων και στοιχείων 
των σχετικών φακέλων. 

3. Από τα θέματα που είναι έτοιμα να εισαχθούν στην Επι¬ 
τροπή για συζήτηση, καταρτίζεται η ημερήσια διάταξη, η 
οποία κοινοποιείται στα μέλη με μέριμνα της Γραμματείας 
πριν από τη συνεδρίαση της Επιτροπής μαζί με τα αντίστοι¬ 
χα εισηγητικά σημειώματα της Υπηρεσίας. 

4. Ο Γραμμαχέας της Επιτροπής τηρεί πρακτικά των συ¬ 
ζητήσεων των θεμάτων κάθε συνεδρίασης. Τα πρακτικά 
υπογράφονται από τον Πρόεδρο και τον Γ ραμματέατης Επι¬ 
τροπής. Ο Γ ραμματέας μεριμνά για την κοινοποίηση των 
πρακτικών για τις περαιτέρω ενέργειες και την έκδοση των 
σχετικών αποφάσεων. Μια σειρά επικυρωμένων πρακτικών 

καθώς και τα σχέδια των εισηγητικών ση μειωμάτων τη ρείται 
στο αρχείο της Γραμματείας. 

5. Η Γνωμοδοτική Επιτροπή βρίσκεται σε απαρτία όταν εί¬ 
ναι παρόντες ο Πρόεδρος ή ο Αναπληρωτής του και τα μισό 
τουλάχιστον από τα υπόλοιπα με δικαίωμα ψήφου μέλη της, 
και αποφασίζει κατά πλειοψηφία. 

6. Για την εισαγωγή των αιτήσεων υπαγωγής του Ν. 
2601/98 στην Γνωμοδοτική Επιτροπή, τηρείται η απόλυτη 
σειρά προτεραιότητας με την οποία έχουν υποβληθεί οι αι¬ 
τήσεις αυτές. Είναι δυνατή η ταυτόχρονη εισαγωγή σε συ¬ 
γκεκριμένη συνεδρίαση της Γνωμοδοτικής Επιτροπής αιτή¬ 
σεων που έχουν υποβληθεί σε διαφορετικά χρονικά σημεία 
εντός του τριμήνου του άρθρου 8 παρ. 8 περ. α' του 
Ν .2601 /98, με την προϋπόθεση ότι δεν έχει παραληφθεί η ει¬ 
σαγωγή καμιάς αίτησης υπαγωγής που έχει υποβληθεί κατά 
τον ίδιο ή προγενέστερο χρόνο από τον χρόνο υποβολής 
εκείνων που εισάγονται στην συγκεκριμένη συνεδρίαση. 

7. Τα οριζόμενα στην προηγούμενη παράγραφο έχουν 
ανάλογη εφαρμογή αυτοτελώς για την εισαγωγή στην Γνω¬ 
μοδοτική Επιτροπή της παρούσας απόφασης των αιτήσεων 
υπαγωγής τον Ν. 2601/98 που εμπίπτουν σε κάθε ειδικό κα¬ 
θεστώς ενίσχυσης του άρθρου 10παρ. 1 του Ν.2601/98που 
υποβάλλονται στην Περιφέρεια Ηπείρου. 

8. Στις συνεδριάσεις της Επιτροπής είναι δυνατόν να κα¬ 
λούνται εκπρόσωποι των επενδυτικών φορέων, Υπηρεσιών 
του Δημοσίου και λοιπών φορέων εφόσον κρίνεται σκόπιμο 
για την υποβοήθηση του έργου της Επιτροπής. 

Άρθρο 5 

Η συγκρότηση της Περιφερειακής Γνωμοδοτικής Επιτρο¬ 
πής της παρούσας απόφασης, σύμφωνα με την διάταξη του 
άρθρου 8 παρ. 19 περ. ζ'του Ν. 2601/98, γίνεται με απόφα¬ 
ση του Γενικού Γραμματέατης Περιφέρειας, μη δημοσιευο- 
μένη στην Εφημερίδα της Κυβερνήσεως. 

Άρθρο 6 

1. Δεν μπορούν να συμμετέχουν στις συνεδριάσεις της Πε¬ 
ριφερειακής Γνωμοδοτικής Επιτροπής μέλη που, κατά την 
τελευταία δετία είναι σύμβουλοι ή συμμετέχουν στο εταιρι¬ 
κό ή μετοχικό κεφάλαιο ή στην διοίκηση επιχειρήσεων ή 
έχουν καταρτίσει ή συμμετάσχει στην κατάρτιση μελετών ή 
ως εξωτερικοί αξιολογητές έχουν συντάξειτην αξιολόγηση 
επενδύσεων, προγραμμάτων χρηματοδοτικής μίσθωσης 
εξοπλισμού ή επιχειρηματικών σχεδίων που κατά την τελευ¬ 
ταία δετία έχουν υπαχθεί στον Ν. 1892/90 ή στο Ν.2601 /98 ή 
έχουν υποβάλει αίτηση για να υπαχθούν στις διατάξεις του 
Ν.2602/98 εφόσον στις συνεδριάσεις αυτές εξετάζονται θέ¬ 
ματα των επιχειρήσεων αυτών ή θέματα άλλων επιχειρήσε¬ 
ων ίδιου ή συναφούς αντικειμένου. 

2. Για μέλη και τους εισηγητές της Περιφερειακής Γνωμο¬ 
δοτικής Επιτροπής εφαρμόζονται οι διατάξεις των άρθρων 
6 και επόμενα περί υποβολής δήλωσης περιουσιακής κατά¬ 
στασης του Ν. 2429/96. 

Άρθρο 7 

Η αποζημίωση του Προέδρου, των μελών, των εισηγητών, 
του Γραμματέα, του Αναπληρωτή Βοηθού Γραμματέα καθο¬ 
ρίζεται με το άρθρο 8 παρ. 22 περ. β'του Ν. 2601/98 και την 
68606/23.7.98 κοινή απόφαση των Υπουργών Εθνικής Οικο¬ 
νομίας και Οικονομικών που προβλέπεται από τις διατάξεις 
αυτές. 

Άρθρο 8 

1. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 


2. Από την έκδοση της κατά το άρθρο δ απόφασης συ¬ 
γκρότησης της Περιφερειακής Γνωμοδοτικής Επιτροπής, 
παύουν να ισχύουν οι κανονιστικές αποφάσεις σύστασης και 
συγκρότησης της Περιφερειακής Γνωμοδοτικής Επιτροπής 
Περιφέρειας Ηπείρου του Ν. 1892/90, που είχαν εκδοθεί κατ' 
εφαρμογή του άρθρου 8 παρ. 1 περ. β' και παρ. 4 του εν λό¬ 
γω Νόμου. 

3. Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Ιωάννινα, 29 Σεπτεμβρίου 2003 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΧΡΙΣΤ. ΣΚΑΜΝΑΚΗΣ 

-Φ- 

Αριθ. 130δ7 (4) 

Τροποποίηση της 13640/17.6.1993 απόφασης του Νομάρ¬ 
χη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 206παρ.1,2, 3 καιδτου Π.Δ/τος410/96 (Δ.Κ.Κ). 

β) 7παρ. 16του Ν. 2307/96 (ΦΕΚΑ113) και Μπαρ. 1 και2 
του Ν. 2399/96 (ΦΕΚ Α' 90) - μεταβίβαση αρμοδιοτήτων Νο¬ 
μάρχη σε Περιφερειακό Διευθυντή και Γ ενικό Γ ραμματέα 
Περιφέρειας, αντίστοιχα. 

γ) 6παρ. ΙΟτου Ν. 2603/97 (ΦΕΚΑ' 107), «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την τοπική Αυτ/ση κ.α.δ». 

2. Την 13640/17.6.93 απόφαση του Νομάρχη Φθιώτιδας, 
περί σύστασης Συνδέσμου με την επωνυμία: «Περιβάλλον - 
Δυτική Φθιώτιδα»Δήμων Μακρακώμης και Σπερχειάδας Νο¬ 
μού Φθιώτιδας, που δημοσιεύθηκε στο ΦΕΚ Β'490/7.7.93. 

3. Τις 206/2003 και 149/2003 αποφάσεις των Δημοτικών 
Συμβουλίων των Δήμων Σπερχειάδας και Μακρακώμης, 
αντίστοιχα, περί παράτασης της διάρκειας λειτουργίας του 
ανωτέρω Συνδέσμου. 

4. Την 1100/11.2.98 απόφαση μας περί μεταβίβασης δικαι¬ 
ώματος υπογραφής «Με Εντολή Γενικού Γραμματέα Περι¬ 
φέρειας», στο Διευθυντή Αυτοδιοίκησης και Αποκέντρωσης, 
που δημοσιεύθηκε στο ΦΕΚ Β' 179/25.2.98, αποφασίζουμε: 

1. Τροποποιούμε εν μέρειτην 13640/17.6.93 απόφαση του 
Νομάρχη Φθιώτιδας και συγκεκριμένα την παρ. 3 αυτής, ως 
ακολούθως: 

Παρ.3. Η χρονική διάρκεια του Συνδέσμου παρατείνεται 
για δέκα (10) επιπλέον χρόνια με δικαίωμα ανανέωσης. 

Κατά τα λοιπά ισχύει η 13640/17.6.93 απόφαση του Νο¬ 
μάρχη Φθιώτιδας. 

2. Ακροτελεύτιο άρθρο 

Από τις διατάξεις της απόφασης αυτής δεν προκαλείται 
δαπάνη σε βάρος των Προϋπολογισμών των Δήμων Σπερ¬ 
χειάδας και Μακρακώμης. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Λαμία, 17 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Αναπλ. Διευθυντής 
ΙΩΑΝΝΗΣ ΓΡΑΦΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




